Maatietopalvelu

Kyselyvastaus

**Asiakirjan tunnus:** KT772

**Päivämäärä**: 27.10.2023

**Julkisuus:** Julkinen

**Somalia / Somalian kansallisen armeijan (SNA) 14. lokakuuta prikaati, 66. pataljoona, toiminta ja mahdolliset oikeudenloukkaukset**

**Somalia / 14th October Brigade of the Somali National Army, 66th battalion, its actions and possible infringements**

Kysymykset

1. Löytyykö tietoa Somalian armeijan 14. lokakuuta prikaatin (Guutada 14 oktobar), 66. pataljoonan (Ururka 66aad) toiminnasta Awdheeglessa ja Mubarakissa kesäkuun ja elokuun 2019 välisenä aikana?  
  
2. Löytyykö tietoa siitä, onko 66. pataljoonan toiminnassa syyllistytty oikeudenloukkauksiin kyseisenä ajanjaksona Awdheeglen tai Mubarakin alueella? Onko mahdollisia oikeudenloukkauksia liitettävissä Taliye Horin -ryhmän tai Horinta 2’aad -ryhmän toimintaan?

Questions

1. Is there information about the actions of 14th October Brigade (Guutada 14 oktobar) of the Somali National Army, 66th battalion (Ururka 66aad), in Awdheegle and Mubarak between June and August 2019?   
2. Are there reports about infringements committed by the 66th battalion during that period in Awdheegle or Mubarak? Are the possible infringements linked to the actions of the groups called Taliye Horin and Horinta 2’aad?

# Löytyykö tietoa Somalian armeijan 14. lokakuuta prikaatin (Guutada 14 oktobar), 66. pataljoonan (Ururka 66aad) toiminnasta Awdheeglessa ja Mubarakissa kesäkuun ja elokuun 2019 välisenä aikana?

14th October -prikaati on saanut nimensä Somalian historian kuolettavimman terroristi-iskun mukaan, joka tapahtui Mogadishussa 14.10.2017. Kyseisessä iskussa kuorma-autopommi K5-risteyksessä surmasi yli 500 ihmistä ja haavoitti yli 300 ihmistä. Mikään ryhmä ei ottanut vastuuta iskusta.[[1]](#footnote-1)

Iskun jälkeen perustettiin *14th October* -niminen taisteluyksikkö, joka kunnioitti nimellään terroristi-iskun uhreja.[[2]](#footnote-2) Useissa lähteissä kyseisestä taisteluyksiköstä käytetään termiä prikaati (*brigade*).[[3]](#footnote-3) Joissakin lähteissä käytetään termiä pataljoona (*battalion*).[[4]](#footnote-4) Tässä maatietovastauksessa yksiköstä käytetään pääasiallisesti nimitystä 14th October -prikaati (eng. *14th October Brigade*), joka on englanninkielisissä lähteissä yleisimmin käytetty nimitys kyseisestä taisteluyksiköstä.[[5]](#footnote-5)

*Combating Terrorism Center*in (CTC) julkaisun mukaan October 14th -pataljoona on Somalian armeijan yksikkö, joka on asetettu Somalian puolustusministeriön alaisuuteen.[[6]](#footnote-6) Myös uutislähteen mukaan 14th October -prikaati kuuluu Somalian kansalliseen armeijaan (*Somali National Army*, SNA).[[7]](#footnote-7) Somalian hallinto- ja turvallisuusanalyysiosaston[[8]](#footnote-8) raportin perusteella kyseessä on 14 October -niminen divisioona Somalian kansallisessa armeijassa.[[9]](#footnote-9) *International Peace Institute*n (IPI) julkaisun mukaan Somalian armeijan rinnalla on käytetty rinnakkaisia sotilaallisia joukkoja, kuten 14th October -prikaatia. Lähteessä 14th October -prikaati rinnastetaan Danab- ja Gorgor-iskujoukkoihin.[[10]](#footnote-10)

*Horn Observer* -julkaisun heinäkuussa 2023 julkaiseman artikkelin mukaan 14th October -prikaati koostuu pääasiassa Biyamaal-klaanin jäsenistä.[[11]](#footnote-11) Saman tahon elokuussa 2023 julkaiseman artikkelin mukaan 14th October -prikaati koostuu Biyamaal- ja Rahanweyn-klaanien jäsenistä.[[12]](#footnote-12) Sekä Biyamaal- että Rahanweyn-klaaneja elää muun muassa Lower Shabellen maakunnan alueella.[[13]](#footnote-13) Euroopan turvapaikka-asioiden tukiviraston EASO:n (nykyinen Euroopan unionin turvapaikkavirasto EUAA) maatietoselvityksen mukaan 14th October -prikaatin arvioidaan koostuvan nuorista vapaaehtoisesti palvelukseen ilmoittautuneista miehistä.[[14]](#footnote-14)

Uutislähteen mukaan 14th October -prikaati perustettiin pian 14.10.2017 tapahtuneen terroristi-iskun jälkeen.[[15]](#footnote-15) CTC:n julkaisun mukaan se kuitenkin aloitti virallisesti toimintansa vuoden 2018 heinäkuussa.[[16]](#footnote-16) Heinäkuussa 2018 julkaistun uutislähteen mukaan 14th October -pataljoona otti vastuulleen Mogadishun kaupungin turvallisuuden.[[17]](#footnote-17) Somalialaisen uutislähteen mukaan 14th October -prikaatin tukikohta oli heinäkuussa 2018 Mogadishussa sijaitsevassa General Gordon camp -leirissä, missä prikaatin joukot olivat saaneet koulutusta.[[18]](#footnote-18)

*Horn Observer*in artikkelin mukaan 14th October -prikaatilla on ollut keskeinen rooli Lower Shabellen maakunnan vapauttamistaistelussa al-Shabaabin hallinnasta.[[19]](#footnote-19) Heinäkuussa 2019 julkaistun somalialaisen uutislähteen mukaan Somalian hallitus sanoi varustaneensa täysin 14th October -prikaatin ja antaneen sille aseita sekä panssaroituja ajoneuvoja maan vapauttamiseksi al-Shabaabilta.[[20]](#footnote-20) YK:n turvallisuusneuvoston raporttien mukaan vuoden 2019 huhtikuusta alkaen Lower Shabellessa käynnistyi Somalian armeijan johtamia sotilasoperaatioita, joiden tarkoituksena oli vallata alueita al-Shabaabilta ja heikentää järjestöä maakunnassa.[[21]](#footnote-21) Operaatioiden kohteina olivat sijainniltaan strategiset kylät, joissa on Shabelle-joen ylittäviä siltoja ja jotka sijaitsivat al-Shabaabin käyttämällä keskeisellä reitillä Mogadishuun.[[22]](#footnote-22) Operaatioiden seurauksena Somalian hallintoa tukevat joukot saivat hallintaansa useita al-Shabaabin kontrolloimia strategisesti tärkeitä kyliä maakunnan alueella.[[23]](#footnote-23) Merkittävimpien aluevaltausten joukkoon kuuluivat muun muassa Awdheeglen ja Mubarakin paikkakunnat, jotka olivat sitä ennen olleet al-Shabaabin vahvoja tukialueita.[[24]](#footnote-24)

Awdheegle sijaitsee Lower Shabellen maakunnassa Afgooyen piirikunnassa.[[25]](#footnote-25) Lähteiden mukaan Somalian liittovaltion joukot valtasivat Awdheeglen kaupungin al-Shabaabin joukoilta 6.8.2019.[[26]](#footnote-26) Uutislähteen mukaan Somalian armeijan Danab-erikoisjoukot ottivat Awdheeglen haltuunsa.[[27]](#footnote-27) ACLED-konfliktitietokannan (*Armed Conflict Location & Event Data Project*[[28]](#footnote-28)) mukaan Awdheeglen ottivat haltuunsa Somalian armeijan Danab-erikoisjoukot Afrikan unionin rauhanturvajoukkojen AMISOM:n (*African Union Mission in Somalia*) tukemina.[[29]](#footnote-29) Somalian hallinto- ja turvallisuusanalyysiosaston raportin mukaan Somalian armeijan ja AMISOM:n joukot vapauttivat Awdheeglen al-Shabaabin hallinnasta elokuussa 2019.[[30]](#footnote-30) ACLED:n mukaan 12.8.2019 somalialaiset erikoisjoukot hyökkäsivät al-Shabaabin asemapaikkoja vastaan Awdheeglessa ja surmasivat ainakin 16 al-Shabaabin taistelijaa. 14.9.2019 al-Shabaab hyökkäsi Somalian armeijan joukkojen tukikohtaa vastaan Awdheeglessa.[[31]](#footnote-31)

*Xinhua*-uutistoimiston uutislähteen perusteella 14th October -prikaatin 66. yksikkö toimi Awdheeglen kaupungin lähialueilla vuoden 2019 syyskuussa. 30.9.2019 julkaistun uutislähteen mukaan Somalian armeija Afrikan unionin joukkojen tukemana toteutti Lower Shabellen maakunnassa al-Shabaabin vastaisen hyökkäyksen, jossa surmattiin 20 järjestön taistelijaa. Uutislähteessä on haastateltu Somalian kansallisen armeijan 14th October -prikaatin 66. yksikön komentajaa Ahmed Salah Husseinia, jonka mukaan hyökkäys toteutettiin Awdheeglen kaupungin lähialueilla. Komentajan mukaan hyökkäyksen jälkeen heidän joukkonsa jahtasivat metsään paenneita taitelijoita.[[32]](#footnote-32)

*“Somali military backed by African Union forces on Saturday night killed 20 al-Shabab militants in an offensive in the southern region of Lower Shabelle, a military official said on Monday.*

***Ahmed Salah Hussein, commander of Unit 66 of the 14 October brigade of Somali National Army*** *told journalists that the offensive was carried out in the areas bordering Awdhegle town in Lower Shabelle region after the forces got reliable intelligence of the militants' presence in the area.”[[33]](#footnote-33)*

Myös *India Blooms* -uutispalvelu uutisoi samasta tapauksesta ja viittasi edellä mainittuun *Xinhua*n uutislähteeseen. *India Blooms*in uutislähteen mukaan Somalian kansallisen armeijan 14th October -prikaatin 66. yksikön komentaja Ahmed Salah Hussein kertoi lisäksi, että he olivat saaneet tiedustelutietoa al-Shabaabin taistelijoiden kokoontumisesta Awdheeglen kaupungin laitamille käynnistääkseen hyökkäyksen heidän tukikohtaansa, joka sijaitsi Awdheeglessa. Husseinin mukaan hänen joukkonsa pysäyttivät al-Shabaabin taistelijat pommittamalla aluetta AMISOM:n tuella. Paikallisten asukkaiden mukaan kranaattitulistusta osui kylään aiheuttaen paniikkia asukkaiden keskuudessa.[[34]](#footnote-34)

“***Ahmed Salah Hussein, commander of Unit 66 of the 14 October brigade of Somali National Army*** *told journalists that the offensive was carried out in the areas bordering Awdhegle town in Lower Shabelle region after the forces got reliable intelligence of the militants presence in the area. We got intelligence that the militants were gathering in the outskirts of Awdhegle town to launch an attack on our base in the town and we intercepted them by shelling the area with the help from the Amisom, said Hussein.”[[35]](#footnote-35)*

Somalian hallinto- ja turvallisuusanalyysiosaston toukokuussa 2020 julkaiseman Awdheeglen aluetta käsittelevän raportin perusteella Somalian armeijan 14 October -divisioona oli tuolloin läsnä Awdheeglen alueella. Raportin mukaan Awdheegle oli tuolloin Somalian armeijan ja AMISOM-joukkojen hallinnassa, ja 14 October -divisioonan alaisuudessa toimiva Somalian armeija komentajanaan Maslah Ali Xaaji perusti yhteistyössä AMISOM:n kanssa Forward Operating Base -tukikohdan Awdheeglen alueelle. Tukikohdasta käsin joukot toteuttivat ajoittaisia partiointeja Awdheeglea ympäröiville alueille ja läheisiin asutuskeskuksiin.[[36]](#footnote-36)

*”In cooperation with AMISOM,* ***the SNA (under 14 October Division), commanded by Maslah Ali Xaaji,*** *has set up a Forward Operating Base (FOB) in the district, from where it conducts occasional patrols into the surrounding areas of Awdheegle and nearby settlements such as Malabley.”*

Mubarak sijaitsee Lower Shabellen maakunnassa Qoryooleyn piirikunnassa.[[37]](#footnote-37) Lähteiden perusteella Mubarak oli al-Shabaabin kontrollin alla vuonna 2019.[[38]](#footnote-38) Uutislähteen mukaan elokuussa 2019 Mubarakin paikkakunnalla oli al-Shabaabin tukikohta, ja YK:n turvallisuusneuvoston raportin mukaan Mubarakissa toimi elokuussa 2019 al-Shabaabin tuomioistuin.[[39]](#footnote-39) YK:n turvallisuusneuvoston marraskuussa 2019 julkaiseman raportin mukaan al-Shabaabin läsnäolo Mubarakissa jatkui.[[40]](#footnote-40) Uutislähteen mukaan al-Shabaabin toimihenkilö nimeltä Osman Gaab oli muun muassa Mubarakin kylän johdossa vuoden 2020 elokuuhun saakka.[[41]](#footnote-41) Elokuussa 2019 julkaistun somalialaisen uutislähteen mukaan Somalian kansallinen armeija oli parhaillaan toteuttamassa operaatioita Mubarakin kylässä sekä muissa al-Shabaabin terrorisoimissa kylissä.[[42]](#footnote-42) Myös toukokuussa 2019 julkaistun somalialaisen uutislähteen mukaan Somalian armeija oli etenemässä useille al-Shabaabin kontrolloimille alueille, kuten Mubarakiin ja Awdheegleen.[[43]](#footnote-43)

Somalian liittovaltion joukkojen raportoitiin ottaneen haltuunsa Mubarakin paikkakunnan al-Shabaabilta kolmesti vuoden 2020 heinä-, elo- ja syyskuun aikana. *Political Geography Now* (PolGeoNow) -sivuston analyysin mukaan se voi tarkoittaa sitä, ettei Somalian armeija miehittänyt kylää, vaan kävi siellä aika ajoin ajamassa al-Shabaabin taistelijat pois. PolGeoNow -sivuston karttalähteen mukaan Mubarak oli marraskuussa 2020 osittain Somalian hallintoa tukevien joukkojen ja osittain al-Shabaabin kontrolloima.[[44]](#footnote-44) ACLED-konfliktitietokannan mukaan Somalian armeijan joukkoja sekä Danab- ja Gorgor-erikoisjoukkoja toimi Mubarakin kylän lähialueilla ainakin vuoden 2020 kesäkuun ja syyskuun välisenä aikana.[[45]](#footnote-45)

Somalialaisen uutislähteen mukaan vuoden 2019 toukokuussa 14th October -prikaati toteutti Lower Shabellen maakunnassa operaatioita al-Shabaabin aikaisemmin miinoittamien tieyhteyksien avaamiseksi Markan, Afgooyen ja Mogadishun välillä. Uutislähteen mukaan operaatiota johti 14th October -prikaatin komentaja Ahmed Abdi Ali Ahmed, joka tunnetaan myös nimellä Gashan.[[46]](#footnote-46) Somalialaisten uutislähteiden mukaan lokakuussa 2019 14th October -prikaatin sotilaita kuljettanut vene kaatui Lower Shabellessa sijaitsevan Markan kaupungin edustalla.[[47]](#footnote-47) Vene oli matkalla Markasta Mogadishuun.[[48]](#footnote-48) Radio Dalsanin uutisen mukaan muun muassa 14th October -prikaatin 2. pataljoonan komentaja Osman Muse Mohamed oli veneessä sen upotessa.[[49]](#footnote-49) Ainakin kymmenen sotilasta pelastettiin, mutta vähintään kolmen ilmoitettiin kadonneen. Somalian armeijan edustajan mukaan 14th October -prikaatin joukkoja tuli Mogadishusta osallistumaan kadonneiden sotilaiden etsintöihin.[[50]](#footnote-50) Lisäksi 14th October -prikaati toimi somalialaisten uutislähteiden perusteella Lower Shabellessa ainakin Markassa heinäkuussa 2019 ja tammikuussa 2020 sekä Jilibka Markassa marraskuussa 2018.[[51]](#footnote-51) YK:n turvallisuusneuvoston elokuussa 2020 julkaiseman raportin mukaan Somalian armeija perusti 14th October -prikaatille kenttäpäämajan Lower Shabellen maakunnassa sijaitsevalle KM50-nimiselle paikkakunnalle.[[52]](#footnote-52)

# Löytyykö tietoa siitä, onko 66. pataljoonan toiminnassa syyllistytty oikeudenloukkauksiin kyseisenä ajanjaksona Awdheeglen tai Mubarakin alueella? Onko mahdollisia oikeudenloukkauksia liitettävissä Taliye Horin -ryhmän tai Horinta 2’aad-ryhmän toimintaan?

Käytettävissä olevista lähteistä ei löytynyt tietoa 14th October -prikaatin tai sen 66. pataljoonan toteuttamista mahdollisista oikeudenloukkauksista. Käytettävissä olevista englanninkielisistä lähteistä ei löytynyt tietoa myöskään Taliye Horin - tai Horinta 2’aad -nimisistä ryhmistä tai niiden toiminnasta.

EASO:n heinäkuussa 2019 julkaisemassa maatietoselvityksessä selvitettiin 14th October -pataljoonan 1. osaston ensimmäisen ryhmän ensimmäisen yksikön (‘*1st branch, first group, first unit’ of the 14th October Battalion*) toteuttamia mahdollisia sotarikoksia tai ihmisoikeusloukkauksia marraskuun 2017 ja syyskuun 2018 välisenä aikana Mogadishussa. Selvityksen mukaan käytettävissä olleista lähteistä ei kuitenkaan löytynyt tietoa kyseisen armeijan osaston mahdollisista sotarikoksista tai ihmisoikeusloukkauksista kyseisenä ajanjaksona kyseisellä alueella.[[53]](#footnote-53)

*Horn Observer* -julkaisun elokuussa 2023 julkaiseman artikkelin mukaan 14th October -prikaatin joukot ovat hyvin aseistettuja ja hyvin koulutettuja.[[54]](#footnote-54) Yhdysvaltain kongressille tuotetussa *Lead Inspector General* -raportissa 14th October -prikaatia ja Danab-prikaatia kuvaillaan muita somalijoukkoja kurinalaisemmiksi ja klaanitaustaltaan tasapainotetuiksi.[[55]](#footnote-55)

Tammikuussa 2020 ja elokuussa 2018 julkaistujen somalialaisten uutislähteiden mukaan al-Shabaab on ryöstänyt ja käyttänyt 14th October -prikaatin univormuja.[[56]](#footnote-56)

## Lähteet

ACLED (Armed Conflict Location & Event Data Project)

13.10.2023. *Somalia Realtime Data 1.1.2019-31.12.2019.* <https://acleddata.com/data-export-tool/> (käyty 23.10.2023).

12.2.2021. *Somalia Realtime Data 1.1.2020 - 31.12.2020*. <https://www.acleddata.com/data/> (käyty 22.2.2021).

[päiväämätön]. *About ACLED*. <https://acleddata.com/about-acled/> (käyty 11.10.2023).

Amnesty International 30.9.2019. *US military shows appalling disregard for civilians killed in Somalia air strike*. <https://www.amnesty.org/en/latest/news/2019/09/us-military-shows-appalling-disregard-for-civilians-killed-in-somalia-air-strike/> (käyty 25.10.2023).

Dalsan Radio / AllAfrica 11.8.2020. *SNA Kills Al-Shabaab Official in Lower Shabelle*. Saatavilla: Factiva-uutistietokannassa (<http://www.factiva.com>) [edellyttää kirjautumista] (käyty 26.10.2023).

EASO (European Asylum Support Office) 19.7.2019. *COI Query. Query Code: Q20-2019*. Saatavilla: <https://www.ecoi.net/en/file/local/2013097/2019_07_19_EASO_COI_QUERY_20_Somalia_14_October_Battalion.pdf> (käyty 23.10.2023).

EUAA (European Union Asylum Agency)

09/2021a. *Country of Origin Information Report. Somalia: Security Situation*. <https://euaa.europa.eu/sites/default/files/publications/2021_09_EASO_COI_Report_Somalia_Security_situation_new_AC.pdf> (käyty 27.10.2023).

09/2021b. *Country of Origin Information Report. Somalia: Targeted profiles*. <https://coi.euaa.europa.eu/administration/easo/PLib/2021_09_EASO_COI_Report_Somalia_Targeted_profiles.pdf> (käyty 27.10.2023).

Garowe Online 26.9.2020. *US-trained forces retake strategic town in Somalia*. <https://www.garoweonline.com/en/news/somalia/us-trained-forces-retake-strategic-town-in-somalia> (käyty 26.10.2023).

Halbeeg News

6.8.2019. *Somali troops retake Awdhigle from al-Shabaab*. <https://en.halbeeg.com/2019/08/06/somali-troops-retake-awdhigle-from-al-shabaab/> (käyty 25.10.2023).

24.7.2018. *14th October Battalion takes full charge of Mogadishu security*. <https://en.halbeeg.com/2018/07/24/14th-october-battalion-takes-full-charge-of-mogadishu-security/> (käyty 23.10.2023).

Hallinto- ja turvallisuusanalyysiosasto 05/2020. *Awdheegle*. Saatavilla Tellus-maatietokannasta.

Horn Observer

1.8.2023. *Unravelling traitors: Somali MPs and families of soldiers seek truth of deadly terror attack.* <https://hornobserver.com/articles/2371/Unravelling-traitors-Somali-MPs-and-families-of-soldiers-seek-truth-of-deadly-terror-attack> (käyty 23.10.2023).

25.7.2023. *Over 40 soldiers killed in a suicide attack in Somalia capital*. <https://hornobserver.com/articles/2362/Over-40-soldiers-killed-in-a-suicide-attack-in-Somalia-capital> (käyty 23.10.2023).

India Blooms News Service / Contify.com 20.9.2019. *Joint AU-Somalia offensive kills 20 al-Shabab militants*. Saatavilla: Factiva-uutistietokannassa (<http://www.factiva.com>) [edellyttää kirjautumista] (käyty 23.10.2023).

IPI (International Peace Institute) Global Observatory / Robinson, Colin 17.3.2021. *Rising Politicization Risks Splitting Somali National Army*. <https://theglobalobservatory.org/2021/03/rising-politicization-risks-splitting-somali-national-army/> (käyty 23.10.2023).

Jordan News Agency 16.8.2019. *Somalia: Airstrike kills 21 al-Shabaab militants*. <https://www.petra.gov.jo/Include/InnerPage.jsp?ID=18070&lang=en&name=en_news> (käyty 26.10.2023).

Lead IG (Lead Inspector General) 4.12.2020. *East Africa counterterrorism operation. North and West Africa counterterrorism operation. Lead Inspector General Report to the United States Congress.* <https://media.defense.gov/2020/Dec/04/2002546287/-1/-1/1/LEAD%20IG%20EAST%20AFRICA%20AND%20NORTH%20AND%20WEST%20AFRICA%20COUNTERTERRORISM%20OPERATIONS.PDF> (käyty 23.10.2023).

Maruf, Harun & Joseph, Dan 12/2018. “No End in Sight for the al-Shabaab Threat to Somalia”. *CTC (Combating Terrorism Center) Sentinel,* Volume 11, Issue 11. <https://ctc.westpoint.edu/no-end-sight-al-shabaab-threat-somalia/> (käyty 23.10.2023).

OCHA (UN Office for the Coordination of Humanitarian Affairs)

22.2.2012a. *Lower Shabelle Region – Afgooye District*. <https://humanitarianatlas.org/somalia/atlasmaps/r-so2302-lower-shabelle-region-afgooye-district-reference-map-20-february-2012-en-a3-ocha.pdf> (käyty 26.10.2023).

22.2.2012b. *Somalia Reference Map - Qoryooley District (22 Feb 2012)*. Saatavilla: <https://reliefweb.int/map/somalia/somalia-reference-map-qoryooley-district-22-feb-2012> (käyty 26.10.2023).

PolGeoNow (Political Geography Now)

20.10.2020. *Somalia Control Map & Timeline - October 2020 (Subscription)*. <https://www.polgeonow.com/2020/10/somalia-map-of-al-shabaab-control.html> [edellyttää kirjautumista] (käyty 25.10.2023).

20.5.2020. *New & Improved: Somalia Control Map & Timeline - May 2020 (Subscription)*. <https://www.polgeonow.com/2020/05/somalia-control-map-2020.html> [edellyttää kirjautumista] (käyty 25.10.2023).

13.8.2019. *Somalia Control Map & Timeline - August 2019*. <https://members.polgeonow.com/2019/08/somalia-control-map-timeline-august-2019.html?zx=8939189cf3626a08> [edellyttää kirjautumista] (käyty 25.10.2023).

Radio Dalsan / BBC Monitoring Africa

23.10.2019. *EU naval force rescues Somali soldiers after boat accident*. Saatavilla: Factiva-uutistietokannassa (<http://www.factiva.com>) [edellyttää kirjautumista] (käyty 23.10.2023).

21.10.2019. *Soldiers and weapons missing after Somali army boat sinks*. Saatavilla: Factiva-uutistietokannassa (<http://www.factiva.com>) [edellyttää kirjautumista] (käyty 23.10.2023).

Radio Kulmiye / BBC Monitoring Africa

20.1.2020. *Somali army repulses al-Shabab attack on southern town*. Saatavilla: Factiva-uutistietokannassa (<http://www.factiva.com>) [edellyttää kirjautumista] (käyty 23.10.2023).

21.10.2019. *Search continues for missing Somali soldiers*. Saatavilla: Factiva-uutistietokannassa (<http://www.factiva.com>) [edellyttää kirjautumista] (käyty 23.10.2023).

18.7.2019. *Somali forces armed to fight al-Shabab*. Saatavilla: Factiva-uutistietokannassa (<http://www.factiva.com>) [edellyttää kirjautumista] (käyty 23.10.2023).

8.5.2019. *Somali army to dislodge al-Shabab from Lower Shabelle Region*. Saatavilla: Factiva-uutistietokannassa (<http://www.factiva.com>) [edellyttää kirjautumista] (käyty 26.10.2023).

21.11.2018. *Somalia kills 28 militants including three foreign 'fighters'*. Saatavilla: Factiva-uutistietokannassa (<http://www.factiva.com>) [edellyttää kirjautumista] (käyty 23.10.2023).

Radio Mogadishu / BBC Monitoring Africa

15.8.2019. *Somali army conducts operations in southern villages*. Saatavilla: Factiva-uutistietokannassa (<http://www.factiva.com>) [edellyttää kirjautumista] (käyty 26.10.2023).

15.5.2019. *Somali army reopens key road blocked by al-Shabab*. Saatavilla: Factiva-uutistietokannassa (<http://www.factiva.com>) [edellyttää kirjautumista] (käyty 23.10.2023).

6.7.2018. *Somali premier attends closing ceremony of military training*. Saatavilla: Factiva-uutistietokannassa (<http://www.factiva.com>) [edellyttää kirjautumista] (käyty 26.10.2023).

Radio Mustaqbal / BBC Monitoring Africa 23.8.2018. *Al-Shabab militants seen wearing latest Somali army uniform*. Saatavilla: Factiva-uutistietokannassa (<http://www.factiva.com>) [edellyttää kirjautumista] (käyty 23.10.2023).

SA-News (Somali Affairs News) 6.8.2019. *Somali army captures strategic southeastern town from Al-Shabaab*. <https://www.somaliaffairs.com/news/somali-army-captures-strategic-southeastern-town-from-al-shabaab/> (käyty 7.8.2019).

Shabelle Media Network / BBC Monitoring Africa 26.7.2019. *At least six Somali soldiers killed in clashes over stimulant*. Saatavilla: Factiva-uutistietokannassa (<http://www.factiva.com>) [edellyttää kirjautumista] (käyty 23.10.2023).

Somali Memo / BBC Monitoring Africa 1.1.2020. *Al-Shabab's releases video showing attacks on Somali army*. Saatavilla: Factiva-uutistietokannassa (<http://www.factiva.com>) [edellyttää kirjautumista] (käyty 23.10.2023).

UNSC (United Nations Security Council)

28.9.2020. *Letter dated 28 September 2020 from the Panel of Experts on Somalia addressed to the Chair of the Security Council Committee pursuant to resolution 751 (1992) concerning Somalia. S/2020/949*. <https://undocs.org/S/2020/949> (käyty 25.10.2023).

13.8.2020. *Situation in Somalia. Report of the Secretary-General. S/2020/798*. <https://www.undocs.org/en/S/2020/798> (käyty 25.10.2023).

1.11.2019. *Report of the Panel of Experts on Somalia submitted in accordance with resolution 2444 (2018). S/2019/858*. <https://undocs.org/S/2019/858> (käyty 25.10.2023).

7.10.2019. *Report of the Under-Secretary-General for Humanitarian Affairs and Emergency Relief Coordinator. S/2019/799.* <https://www.securitycouncilreport.org/atf/cf/%7B65BFCF9B-6D27-4E9C-8CD3-CF6E4FF96FF9%7D/S_2019_799_E.pdf> (käyty 25.10.2023).

15.8.2019. *Report of the Secretary-General on Somalia. S/2019/661*. <https://undocs.org/S/2019/661> (käyty 25.10.2023).

Xinhua 30.9.2019. *Joint AU-Somalia offensive kills 20 al-Shabab militants*. <http://www.xinhuanet.com/english/2019-09/30/c_138437030.htm> (käyty 23.10.2023).

Tietoja vastauksesta

Maahanmuuttoviraston maatietopalvelun kyselyvastaus on laadittu noudattaen Euroopan unionin yhteisiä suuntaviivoja lähtömaatiedon tuottamisesta (2008). Vastaus perustuu huolellisesti valittuihin lähteisiin, joista kaikki on listattu vastauksen lähdeluetteloon. Ilmeisiä ja kiistattomia tosiasioita lukuun ottamatta kaikki esitetty tieto on tarkastettu useammasta lähteestä, ellei muuta erikseen mainita. Vastauksessa esitetyt tiedot on hankittu, arvioitu ja käsitelty huolellisesti, vastausajan ollessa rajattu. Vastaus ei kuitenkaan pyri olemaan kaikenkattava, eikä sitä tule pitää yksinään minkään oleskeluluvan, pakolaisaseman tai turvapaikkahakemuksen perusteena. Vaikka jotain tapahtumaa, henkilöä tai organisaatiota ei olisi mainittu vastauksessa, se ei tarkoita, etteikö kyseistä tapahtumaa olisi tapahtunut tai kyseistä henkilöä tai organisaatiota olisi olemassa. Vastaus ei välttämättä edusta Maahanmuuttoviraston virallista kantaa, eikä se ole poliittinen kannanotto tai oikeudellinen arvio.

Information on the response

This response has been compiled by the Country Information Service of the Finnish Immigration Service in accordance with the common EU guidelines for processing country of origin information (2008). The response is based on carefully selected sources of information. All sources used are referenced. With the exception of obvious and indisputable facts, all information presented has been cross-checked from several sources unless stated otherwise. The information provided in the response has been obtained, evaluated and processed carefully within the limited time frame given. However, the response does not aim to be exhaustive, and it should not be considered conclusive as to the merit of any particular claim to a residence permit, refugee status or asylum. Even if a certain event, person or organization is not mentioned in the response, this does not mean that the event has not taken place or that the person or organization does not exist. The response does not necessarily reflect the opinion of the Finnish Immigration Service, and it is not a political statement or a judicial evaluation.

1. Maruf & Joseph 12/2018. [↑](#footnote-ref-1)
2. Horn Observer 1.8.2023; Horn Observer 25.7.2023; Halbeeg News 24.7.2018. [↑](#footnote-ref-2)
3. Horn Observer 25.7.2023; IPI Global Observatory / Robinson 17.3.2021; Lead IG 4.12.2020, s. 24; UNSC 13.8.2020, s. 15; Xinhua 30.9.2019. [↑](#footnote-ref-3)
4. EASO 19.7.2019, s. 2; Maruf & Joseph 12/2018; Halbeeg News 24.7.2018. [↑](#footnote-ref-4)
5. Horn Observer 25.7.2023; IPI Global Observatory / Robinson 17.3.2021; Lead IG 4.12.2020, s. 24; UNSC 13.8.2020, s. 15; Xinhua 30.9.2019. [↑](#footnote-ref-5)
6. Maruf & Joseph 12/2018. [↑](#footnote-ref-6)
7. Xinhua 30.9.2019. [↑](#footnote-ref-7)
8. Turvallisuus- ja vakausarviointi, toimitettu EASO-EU:lle. Julkaisematon kirjallinen lähde. Tämä osasto työskentelee Somalian turvallisuuden ja vakauden parissa. Yksi sen tehtävistä on Somalian vakautusprosessin seuranta ja analysointi. Osaston organisaatio ei julkaise turvallisuusanalyysiaan, koska sen tarkoitus on taata oman henkilöstönsä turvallisuus. Organisaatio haluaa pysyä nimettömänä turvallisuussyistä. [↑](#footnote-ref-8)
9. Hallinto- ja turvallisuusanalyysiosasto 05/2020, s. 2. [↑](#footnote-ref-9)
10. IPI Global Observatory / Robinson 17.3.2021. [↑](#footnote-ref-10)
11. Horn Observer 25.7.2023. [↑](#footnote-ref-11)
12. Horn Observer 1.8.2023. [↑](#footnote-ref-12)
13. EUAA 09/2021a, s. 79; EUAA 09/2021b, s. 72. [↑](#footnote-ref-13)
14. EASO 19.7.2019, s. 2. [↑](#footnote-ref-14)
15. Halbeeg News 24.7.2018. [↑](#footnote-ref-15)
16. Maruf & Joseph 12/2018. [↑](#footnote-ref-16)
17. Halbeeg News 24.7.2018. [↑](#footnote-ref-17)
18. Radio Mogadishu / BBC Monitoring Africa 6.7.2018. [↑](#footnote-ref-18)
19. Horn Observer 1.8.2023. [↑](#footnote-ref-19)
20. Radio Kulmiye / BBC Monitoring Africa 18.7.2019. [↑](#footnote-ref-20)
21. UNSC 28.9.2020, s. 24, 52; UNSC 1.11.2019, s. 25; UNSC 7.10.2019, s. 10. [↑](#footnote-ref-21)
22. PolGeoNow 20.5.2020; UNSC 1.11.2019, s. 25; UNSC 15.8.2019, s. 4, 11. [↑](#footnote-ref-22)
23. UNSC 28.9.2020, s. 24, 52; UNSC 1.11.2019, s. 25; Amnesty International 30.9.2019; UNSC 15.8.2019, s. 4, 11. [↑](#footnote-ref-23)
24. PolGeoNow 20.10.2020; UNSC 28.9.2020, s. 52; Garowe Online 26.9.2020; UNSC 1.11.2019, s. 25; SA-News News 6.8.2019. [↑](#footnote-ref-24)
25. ACLED 13.10.2023; OCHA 22.2.2012a. [↑](#footnote-ref-25)
26. ACLED 13.10.2023; PolGeoNow 13.8.2019; Halbeeg News 6.8.2019. [↑](#footnote-ref-26)
27. Halbeeg News 6.8.2019. [↑](#footnote-ref-27)
28. ACLED kerää reaaliaikaista tietoa poliittisen väkivallan tapahtumista (sijainti, ajankohta, toimijat, kuolonuhriluvut ja tyyppi) eri puolilla maailmaa. (ACLED [päiväämätön].) [↑](#footnote-ref-28)
29. ACLED 13.10.2023. [↑](#footnote-ref-29)
30. Hallinto- ja turvallisuusanalyysiosasto 05/2020, s. 1. [↑](#footnote-ref-30)
31. ACLED 13.10.2023. [↑](#footnote-ref-31)
32. Xinhua 30.9.2019. [↑](#footnote-ref-32)
33. Xinhua 30.9.2019. [↑](#footnote-ref-33)
34. India Blooms News Service / Contify.com 30.9.2019. [↑](#footnote-ref-34)
35. India Blooms News Service / Contify.com 30.9.2019. [↑](#footnote-ref-35)
36. Hallinto- ja turvallisuusanalyysiosasto 05/2020, s. 2. [↑](#footnote-ref-36)
37. ACLED 12.2.2021; OCHA 22.2.2012b. [↑](#footnote-ref-37)
38. ACLED 12.2.2021; Garowe Online 26.9.2020; Dalsan Radio / AllAfrica 11.8.2020; UNSC 1.11.2019, s. 14, 25; Jordan News Agency 16.8.2019; Radio Kulmiye / BBC Monitoring Africa 8.5.2019. [↑](#footnote-ref-38)
39. UNSC 1.11.2019, s. 14; Jordan News Agency 16.8.2019. [↑](#footnote-ref-39)
40. UNSC 1.11.2019, s. 25. [↑](#footnote-ref-40)
41. Dalsan Radio / AllAfrica 11.8.2020. [↑](#footnote-ref-41)
42. Radio Mogadishu / BBC Monitoring Africa 15.8.2019. [↑](#footnote-ref-42)
43. Radio Kulmiye / BBC Monitoring Africa 8.5.2019. [↑](#footnote-ref-43)
44. PolGeoNow 20.10.2020. [↑](#footnote-ref-44)
45. ACLED 12.2.2021. [↑](#footnote-ref-45)
46. Radio Mogadishu / BBC Monitoring Africa 15.5.2019. [↑](#footnote-ref-46)
47. Radio Dalsan / BBC Monitoring Africa 23.10.2019; Radio Kulmiye / BBC Monitoring Africa 21.10.2019. [↑](#footnote-ref-47)
48. Radio Kulmiye / BBC Monitoring Africa 21.10.2019. [↑](#footnote-ref-48)
49. Radio Dalsan / BBC Monitoring Africa 21.10.2019. [↑](#footnote-ref-49)
50. Radio Kulmiye / BBC Monitoring Africa 21.10.2019. [↑](#footnote-ref-50)
51. Radio Kulmiye / BBC Monitoring Africa 20.1.2020; Shabelle Media Network / BBC Monitoring Africa 26.7.2019; Radio Kulmiye / BBC Monitoring Africa 21.11.2018. [↑](#footnote-ref-51)
52. UNSC 13.8.2020, s. 15. [↑](#footnote-ref-52)
53. EASO 19.7.2019, s. 3. [↑](#footnote-ref-53)
54. Horn Observer 1.8.2023. [↑](#footnote-ref-54)
55. Lead IG 4.12.2020, s. 24. [↑](#footnote-ref-55)
56. Somali Memo / BBC Monitoring Africa 1.1.2020; Radio Mustaqbal / BBC Monitoring Africa 23.8.2018. [↑](#footnote-ref-56)